CELEX: 62021TN0806
Language: hu
Date: 2021-12-27 00:00:00
Title: T-806/21. sz. ügy: 2021. december 27-én benyújtott kereset – NT kontra EMA

2022.2.14.   
            
            
               HU
            
            
               Az Európai Unió Hivatalos Lapja
            
            
               C 73/66
            
         
      2021. december 27-én benyújtott kereset – NT kontra EMA
      (T-806/21. sz. ügy)
      (2022/C 73/83)
      Az eljárás nyelve: francia
      
         Felek
      
      
         Felperes: NT (képviselő: N. de Montigny ügyvéd)
      
         Alperes: Európai Gyógyszerügynökség
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2021. március 15-i határozatot;
               
            
                  —
               
               
                  amennyiben ez szükséges, semmisítse meg a 2021. szeptember 30-i határozatot;
               
            
                  —
               
               
                  kötelezze az alperest arra, hogy fizessen 2 500,00 euró kártérítést a felperest ért nem vagyoni kárért;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első jogalap arra vonatkozik, hogy a határozat indokolása jogilag nem megfelelő. A felperes e tekintetben azzal érvel, hogy hiányzik a helyzet konkrét és alapos vizsgálata és ellentmondásosak a továbbított következtetések. A felperes továbbá a „foglalkozási megbetegedés” fogalmának megsértésére és nyilvánvaló értékelési hibára hivatkozik.
               
            
                  2.
               
               
                  A második jogalap információhiányra vagy az ügynökség orvosszakértője által a felperes által kijelölt orvosnak és a harmadik orvosnak a megbetegedés személyzeti szabályzat értelmében vett foglalkozási eredetűnek minősítése tekintetében adott információk téves voltára vonatkozik.
               
            
                  3.
               
               
                  A harmadik jogalap eljárási szabálytalanságra és a rokkantsági bizottság következtetéseinek idő előtti jellegére vonatkozik annyiban amennyiben azoknak figyelembe kell vennie a munkahely okozta stresszhelyzetet és az annak alapjául szolgáló tények jelenleg igazgatási vizsgálat tárgyát képezik.
               
            
                  4.
               
               
                  A negyedik jogalap a felperes munkaszerződések megkötésére jogosult hatóság által a határozathozatalt megelőzően történő meghallgatáshoz való jogának, a gondoskodási kötelezettségnek, a segítségnyújtási kötelezettségnek és a megfelelő ügyintézés elvének megsértésére vonatkozik.
               
            
                  5.
               
               
                  Az ötödik jogalap az adminisztráció által elkövetett közszolgálati kötelességszegésre vonatkozik, amely méltányosan 2 500,00 euróra becsült kárt okozott a felperesnek.